google/wiki40b huggingface dataset:
Hovland Trevare

Historie

Olaf Hovland og Olav Egeland startet i 1947 Hovland Trevare. De hadde erfaring med produksjon av dører og vinduer fra tidligere arbeid i Aase Trelast. Etter ti år utvidet de bedriften. De hadde da åtte ansatte.
I 1970 overtok Per Hovland, sønn av Olaf Hovland, og Johannes Tønnesen over Olav Egelands andel i firmaet. Firmaet ble omdannet til et aksjeselskap. I 1975 gikk Olaf Hovland av med pensjon, og Per Hovland og Johannes Tønnesen tok da også over hans andel. De eide da 50 % av Hovland Trevare AS hver.
I 1971 flyttet Hovland Trevare AS til lokaler på Rauhedlå ved Eigersund havn, noe som gjorde at firmaet fremsto som mer moderne. Med økende etterspørsel og eksport ble lokalene etter hvert for små, og Hovland Trevare AS kjøpte derfor i 1982 naboeiendommen, Eie fabrikker. Bemanningen økte etter hvert til tretti personer.
I 1979 fikk Hovland Trevare kontakt med et britisk salgsfirma. Dette førte til at de etter hvert økte sin eksport med hele 30 % til Skottland. Hovland Trevare AS anses for å ha et godt forhold til sine skotske kunder.
I 1998 solgte Hovland Trevare AS fabrikkene på Rauhedlå. De flyttet virksomheten til Hellvik.

Produkter

Med mange års erfaring, er Hovland Trevare AS eksperter på nordisk klima og vær.
Hovland Trevare AS leverer produkter i furu, teak, eik og merbau.

Spesiallagde produkter

I tillegg til sine standardprodukter, har Hovland Trevare AS et utvalg av spesialtegnede dører som prises på forespørsel. Om du har lyst på noe helt spesielt, kan du sende inn tegninger til firmaet. De sier «Kan du tegne det, kan vi produsere det».
Sørsandfjorden

Sørsandfjorden er en arm av Sandfjorden på Sørøya i Hasvik kommune i Finnmark. Den er 1,5 km lang, og går i sørlig retning, fra innløpet mellom Sandfjordnæringen og Stupaneset, til fjordbotnen med den 1,3 kilometer lange sandstranda. På østsiden av Stupaneset ligger Nordsandfjorden.
Hvitpunktnellikfly

Utseende

Et middelsstort (vingespenn 36 – 43 mm), grått nattfly. Forvingen er grå, ofte litt grønnlig, med mer eller mindre tydelige nyre- og ringmerker, ellers gjerne uten markerte tegninger. Bakvingen er lysgrå med mørkere årer.

Levevis

Hvitpunktnellikfly finnes på strender, sanddyner og andre tørre, sandete områder, mest ved kysten. Larvene lever på ulike lave planter og er aktive om natten. Om dagen graver de seg ned i sanden. De voksne sommerfuglene flyr i mai – juni.

Utbredelse

Arten er utbredt i Europa, unntatt lengst i nord. I Norge er den bare funnet på Jærstrendene i Rogaland.
Hwasong

Administrativ inndeling

Fylket er delt inn i en ŭp (småby), tre rodongjagu (arbeiderdistrikt) og 27 ri (landsby).
Slik bur dei der

Slik bur dei der-Eit billedbandprogram med Gokstadgutane var en spalte i Reiseradioen på midten av 80-tallet der «Gokstadgutane», spilt av Knut Borge og Morten M., geleidet det norske folk gjennom det «egentlige» Norge. Spalten var en parodi på gammeldagse opplysningsprogrammer og programlederne hevdet hele tiden at man kunne ta eksamen i folkeminnekunnskap etter å ha fulgt kurset.

Programmets oppbygging

Programmet startet alltid med en vignett som bestod av en falsk versjon av "Sommer-Sommer kommer". Så hilste programlederne velkomne og forklarte at de ønsket å spre kunnskap. Deretter ble det spilt en sang slik at lytterne skulle få hente «tegnemaskin med linjal og kompressor». Sangen varte bare i noen sekunder og besto av skriking. Så startet programlederne opp en motordrevet lysbildefremviser og forklarte deretter bildene de så til publikum. Lysbildene forestilte rurale steder i Norge som for eksempel Sykkylven. Det folkloristiske aspektet ble ikke glemt. Påstander om diverse pussigheter som angivelig skulle foregå på den norske landsbygden ble alltid lagt frem. Som et eksempel kan nevnes at den ene programlederen hevdet at det var vanlig på landsbygden i Sykkylven å bli sydd inne i en ulvskinspels mens man syklet på en Lambretta herresykkel (18.toms). Den som ble sydd inne var gårdsgutten fordi han «hadde snafset på eldsta». Sistnevnte foregis å være den eldste kvinnen på en gård. 
Programmet ble avsluttet med at programlederne oppfordret lyttere til «å hente sine rettede oppgaver».

Opptak

NRK har ikke opptak av spalten så det som finnes tilgjengelig i dag er privatopptak på torrentsider og youtube.

Annet

Spalten har store likhetstrekk med Riksgåtto som hadde samme opphavsmenn.
Fabrício André Pires

Karriere

Han har spilt for Kyoto Purple Sanga fra Japan.
Tveitoparken

Tveitoparken er den største parken i Rjukandistriktet. 
Den har et tjern midt i parken, og her i parken feiret Rjukan sitt 100-årsjubileum i 2007, der 3-4000 deltok. Jorun Stiansen var en av de som opptrådte på dette arrangementet. Det er både fotballbane og sandvolleyballbane der. Rjukan Rockefestival ble i 2009 flyttet til Tveitoparken.
Jakt og fiske i Alaska

Jakt og fiske i Alaska regnes som eksklusivt men blir stadig mer vanlig også for nordmenn.
Jakt omfatter brunbjørn, moose (elg) og caribou (rein). Fjellgeit er også attraktiv. Mange av artene det jaktes på, er blant verdens største dyr. Ifølge Boone and Crockett Club har Alaska historisk rekordfangster av brunbjørn, moose og caribou. Jegere kan kjøpe jaktlisens og jaktkort. De vanligste våpen er rifle, stor pistol og bue.
Fiske er vanlig i Alaska. Laksefiske og halibutfiske.  er mest vanlig i tillegg til saltvannsfiske, fluefiske og isfiske. Fiskere kan fange: Laks, Ørret, Northern Pike, Arktisk Char, Dolly Varden og Grayling. Fiskekort er nødvendig i Alaska.
Tensift

Tensift er ei 250 km lang elv i Marokko. Den springer ut i Høy-Atlas, passerer nær Marrakech og renner ut i Atlanterhavet 33 km sør for Safi. I nedre del av Tensift lever den endemiske fisken Labeobarbus reinii.
Biende prosjektil

Et biende prosjektil (også kjent som en selvmordsdrone eller kamikazedrone, engelsk loitering munition) er en type prosjektil som bier (venter) rundt målområdet i noe tid, søker etter mål og angriper når et mål er lokalisert. Biende prosjektiler gir raskere reaksjonstid mot skjulte mål som eksponerer seg i korte perioder uten å måtte utplassere verdifulle våpenplattformer nær målområdet, og muliggjør mer selektiv målretting ettersom angrepet kan avbrytes. 
Biende prosjektiler kan kategoriseres i en nisje mellom krysserraketter og kampdroner (UCAV) og deler egenskaper med begge. De skiller seg fra krysserraketter ved at de er bygget for å bie rundt målområdet i relativt lang tid, og fra UCAV ved at de er bygget for å ødelegges i angrepet, og har et innebygget stridshode.
Biende prosjektiler dukket først opp på 1980-tallet for bruk til undertrykkelse av fiendtlig luftforsvar (SEAD) mot luftvernmissiler, og ble utplassert for SEAD-rollen i en rekke militære styrker i 1990-årene. Fra 2000-tallet er biende prosjektiler blitt utviklet for flere roller som spenner fra angrep over relativt lang rekkevidde og ildstøtte ned til taktiske feltsystemer med svært kort rekkevidde og som får plass i en ryggsekk.
Våpensystemet spredt seg i bruk til minst 14 land, med flere forskjellige typer i bruk per 2017. Den økende spredningen og evnen til å bruke noen systemer som dødelige autonome våpen kombinert med etiske bekymringer for slik bruk har ført til forskning og diskusjon blant aktivister og lærde innen internasjonal humanitær rett.
Hongdong

Hongdong (kinesisk: 洪洞县; pinyin: Hóngdòng Xiàn) er et fylke i Shanxi i Folkerepublikken Kina. Det ligger i byprefekturet Linfen.
Lokalbefolkingens uttale av stedsnavnet er Hóngtóng.
Fylket hadde 687 395 innbyggere i 1999.
Den 25. september 1303 var Hongdong episenter for et jordskjelv av momentmagnitude 8, som gjorde store skader i store deler av provinsen. Nedre del av Guangshengtempelet og Bygudens tempel ble sterkt skadet, men begge templene ble gjenoppbygde.
Hongdong var ett av de fylkene i Shanxi som ble rammet av slaveriskandalen i 2007, da det ble avslørt at illegale teglverk holdt slaver, noen av dem barn, og torturerte dem til å arbeide i daglige arbeidsøkter på opptil 16 timer.

Kulturminner

Guangshengtempelet (Guangsheng si, 广胜寺) og Jadekeiserens tempel i Hongdong (Hongdong yuhuang miao, 洪洞玉皇庙) fra mongoltiden er oppført på Folkerepublikken Kinas liste over kulturminner.
Gubbio

Gubbio er en by i regionen Umbria i Italia med 30 500 innbyggere (det egentlige byområde har 17 000 innbyggere). Byen var opprinnelig en etruskisk bosetning ved navn Ikuvium.
I middelalderen var Gubbio selvstendig fra tidlig på 1100-tallet til midten av 1300-tallet.
Öppna Barskap

Öppna Barskap er et musikkalbum med Dusty Cowshit, utgitt i 1998.
Coverdesign : Rune Skalstad
Basert på coveret til Ulf Lundell sitt album : Kær och galen.
Malthodes

Utbredelse

Malthodes finnes i Europa, østover i Asia.

Utseende

Malthodes er små avlange biller, vanligvis mellom 1-6 mm lange. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene hos de norske artene er avkortet og dekker omtrent to tredjedeler av bakkroppen, slik at de underliggende flygevingene vises. De fleste er brunsvarte, mange har enden (spissen) av dekkvingene gulfarget. 
Slekten har flere arter som er svært like hverandre. Hanner har klare forskjeller i kjønnsorganene (genitaliaene), mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste.

Levevis

Malthodes finnes ofte nær trær og busker, hvor de lever på blader eller i vegetasjonen på bakken. De kan ofte observeres på blomster hvor de søker nektar og pollen.  
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Olof Dalin

Liv

Han var sønn av en prest og mistet faren tidlig, men ellers vet man lite om ungdomstiden hans. Senere ble han student ved Universitetet i Lund og var der elev av filosofen Anders Rydelius. Som ansatt i «Kanslikollegiet» begynte han å utgi ukebladet Then Swänska Argus, som var en etterligning av det engelske Spectator og var noe helt nytt i Sverige. Bladet inneholdt artikler, avhandlinger og dikt av Dalin, men alt var utgitt anonymt, og bladet forega å være utgitt av en krets av forskjellige bidragsytere. I 1737, da Dalin var blitt kjent som forfatteren av Argus, ble han utnevnt til kongelig bibliotekar.
Da det kongelige svenske teateret åpnet i 1737, skrev Dalin komedien Den Afundsjuke og tragedien Brynila eller den olyckliga kärleken for dette. Fra 1739 til 1740 foretok han en lang reise i utlandet. Særlig opppholdt han seg lenge i Paris. Tilbake i Sverige skrev han det historiske diktverket Sagan om hästen og det allegoriske lærediktet Svenska friheten (1742). På grunnlag av disse arbeidene ga den svenske riksdagen ham i oppdrag å skrive Svea Rikes Historia, som utkom fra 1740 til 1761.
Etter hvert fikk Dalin innpass ved det svenske hoffet, hvor han særlig var med i kretsen omkring dronning Lovisa Ulrika, søster av Fredrik II av Prøyssen. Han ble også lærer for kronprinsen, den senere Gustav III. Men han skaffet seg også fiender, som beskyldte ham for konspirasjon, og fikk ham dømt til bøter og forvisning fra hoffet. I 1761 ble forvisningen hevet, men Dalin døde allerede to år senere.
I likhet med Holberg bidro Dalin til å innføre de nye vesteuropeiske tankestrømningene i sitt hjemland, og ble dermed en av de første svenske representantene for opplysningstiden. Han har dessuten hatt stor påvirkning på utviklingen av det moderne svenske prosaspråket. Dalin er også kjent for sine viser, som delvis er skrevet i folkevisestil.
Suiyuan

Suiyuan (kinesisk: 綏遠, pinyin: Suíyuǎn) var en historisk provins i Kina. Suiyuans provinshovedstad var Guisui (nå Hohhot).
Provinsen omfattet omtrent det som nå er byprefekturene Hohhot, Baotou, Ordos, Wuhai og Bayan Nur, og deler av det som nå er Ulanqab.
Enkelttegnsforkortelsen var 綏 Suī.
Suiyuan ble opprettet av Republikken Kina. Tidlig i 1930-årene ble den okkupert av krigsherren i Shanxi, Yan Xishan, som utvant Suiyuans jerngruver, reorganiserte provinsens finanser, og fikk lagt 16 km² land under plogen for første gang. Det meste av arbeidet og immigrasjonen til Suiyuan i denne tiden var bondesoldater fra Shanxi som ble ledet av pensjonerte generaler fra Yans hær.
Suiyuan ble i 1937 del av den japantro marionettstaten Mengjiang fra 1937 til 1945. Under Folkerepublikken Kina ble Suiyuan inkorporert i Indre Mongolia i 1954.
Provinsens navn kommer fra en bydel i hovedstaden som ble til under Qing-dynastiet.
Richford (New York)

Richford er en by i Tioga County, New York, USA, som har 1 172 innbyggere i 2010. Byen er oppkalt etter Ezekial Rich, en av de første innbyggerne og en ildsjel for byen.
Byen Richford er den bordligste i fylket og ligger sørøst for Ithaca, New York.
Albert Lassen

Liv

Han var sønn av gårdbruker Hans Christian Lassen og Kirstine Margrethe Ørtlein. Etter morens død bodde han en stund hos sorenskriver Johan Koren, som var gift med forfatterinnen Christiane Koren, på Hovin i Ullensaker. Fra 1803 til 1808 var han elev ved Christiania katedralskole, hvor Jacob Rosted, Paul Arnesen og Ludvig Stoud Platou var blant lærerne hans. Deretter begynte han å studere teologi ved Københavns Universitet, men tok aldri embetseksamen. I 1813 ble han ansatt som lærer i Christiania, og fra 1824 var han overlærer. I 1828 ble han nødt til å gå av på grunn av drikk. Han bodde de siste årene av sitt liv i Nes på Romerike, hvor søsteren Alette Jacobine og hennes mann Caspar Hagemann bodde. Han bodde først hos dem, senere hos en bonde på gården Tomter.
Lassen utga flere lærebøker i historie. Disse utkom etter at han var flyttet til Nes. Den største, Lærebog i den almindelige Historie for Studerende og de lærde Skolers høiere Klasser utkom i fem bind fra 1829 til 1842. Siden det var for stort til å brukes i skolen, utkom verket også i forkortede utgaver. En av disse var utarbeidet til en danske konkurranse for å avhjelpe mangelen på danske lærebøker i historie. Lassens arbeid blev rost, men fordi han ikke hadde tatt hensyn til nyere vitenskapelig historisk forskning, vant han ikke konkurransen. En annen bok, De merkeligste Personers Levnetsbeskrivelser og de vigtigste Tildragelser gjennem alle Tidsaldre, utkom i fire opplag.
Lassen var Henrik Wergelands historielærer ved latinskolen i Christiania.
FosenNamsos Sjø

Historie

Fosen Trafikklag ble stiftet 14. desember 1957. Etableringen skjedde ved at A/S Fosenferja, Fosenhalvøya Billag A/S, Hitra Billag A/S, Frøya Billag A/S, A/S Stadsbygd Trafikkselskap og A/S Frosta Dampskibsselskap fusjonerte med Fosen Dampskipselskap til ett felles trafikkselskap med hovedkontor i Trondheim. 
Selskapet hadde flere datterselskaper: Bastø Fosen, Fosen Verkstedservice, Berg-Hansen Reisebureau AS, Fjordveien AS, Trønderbilene AS, Bilruta Frosta-Åsen AS, Østerdal Billag, Gauldal Billag og Norgesbuss. Fosen Trafikklag drev sammen med Møre og Romsdal Fylkesbåtar partsrederiet Kystekspressen ANS. Selskapet eide også en 51 % andel i Nesodden-Bundefjord Dampskipsselskap.
I 2018 tok FosenNamsos Sjø over ansvaret for rutene Hufthamar-Krokeide og Husavik-Sandvikvåg.
Konsernet disponerte ca. 750 kjøretøy, fem hurtigbåter og elleve ferjer. Gjennom dette drev konsernet blant annet landets største og tredje største ferjesamband, landets største hurtigbåtsamband, samt var den ledende bussaktøren i hovedstadsområdet.
Fosen Trafikklag hadde i 2004 2 151 ansatte og omsatte for 988 mill. kroner.
Ontario Northland Railway

Ontario Northland Railway er en jernbane i Ontario, Canada, som eies og drives av det provins-eide selskapet Northland Transportation Commission. Selskapet har en hovedlinje som er en nord–sørgående, fra Moosonee ved James Bay til North Bay. I tillegg har den to hovedforgreninger, en østlig linje fra Swastika til Rouyn-Noranda i Quebécto , og en vestlig linje fra Calstock til Cochrane. De 40 østligste kilometerne av banen er i Québec, og drives av datterselskapet Nipissing Central Railway. Banen har forbindelse til Canadian National Railways spor både i Calstock, North Bay og Rouyn-Noranda.
Banen ble etablert i 1902 for å utvikle områdene rundt Lake Timiskaming og Lake Nipissing under navnet Temiskaming and Northern Ontario Railway. Banen nådde James Bay i 1932; under byggingen ble det funnet store forekomster av gull, sølv, kobber og nikkel, som ble utnyttet og fraktet med banen. I tillegg ble banen brukt til transport av tømmer. Banen har i dag både person- og godstransport.
Charles Péguy

Bakgrunn

Charles Péguy ble født inn i fattigdom i Orléans. Hans mor, Cécile ble enke da Péguy ennå var et spedbarn. Moren reparerte stoler til livets opphold. Hans far, Désiré Péguy hadde hatt til yrke å bygge og konstruere skap. Désiré døde i 1874 av mavekreft. 
Péguy studerte ved Lycée Lakanal i Sceaux, og vant seg et stipend ved École Normale Supérieure. Der gikk han til forelesningene av Henri Bergson og Romain Rolland, som begge ble bekjente av ham med tiden. Formelt forlot han ENS uten å bli uteksaminert i 1987, selv om han fortsatte å gå til forelesninger frem til 1898. Han ble en ihuga dreyfusard, etter å ha blitt påvirket av bibliotekaren Lucien Herr ved ENS.
I 1897, da 24 år gammel giftet Péguy seg med Charlotte-Françoise Baudoin. Sammen fikk de én datter og tre sønner, hvorav én ble født etter Péguys død.

Karriere, tenkning

Fra tidlig av ble han påvirket av sosialisme. Han tilsluttet seg Det sosialistiske partiet i 1885. Fra 1900 og frem til hans død i 1914, var han en bidragsyter og redaktør for Les Cahiers de la Quinzaine. Denne støttet først Det sosialistiske partiets leder Jean Jaurès. Péguy trakk imidlertid senere sin støtte til Jaurès, som følge av at han begynte å se ham som en forræder av sosialismen og nasjonen.
Hans dikt i fri vers «Le Porche du Mystère de la deuxième vertu» har siden dens utgivelse i 1912 blitt trykket opp 60 ganger. Det var favorittboken til Charles de Gaulle
Da første verdenskrig brøt ut, ble Péguy løytnant i det 19. kompani av Den franske hærens 276. infantriregiment. Han døde i kamp nær Villeroy i Seine-et-Marne samme dag som slaget ved Marne begynte. Nær stedet hvor han ble drept er det reist et minnesmonument for ham.
Benjamin Mendy

Landslaget

25. mars 2017 fikk han sin første landskamp for Frankrike mot Luxemburg.
Han har spilt flere aldersbestemte landskamper for Frankrike. Han var blant annet med i U-17 VM i 2011.
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Saint-Ghislain gasskraftverk

Saint-Ghislain gasskraftverk er et gasskraftverk med kombinert gassdrift og oljedrift ved Hainaut i Valonia i det sørlige Belgia. Det har en installert produksjonskapasitet på 360 MW fordelt på 1+1 turbin. Anlegget ble ferdig i 2000. Brenselstypen er naturgass og subsidiært olje. Operatøren er Electrabel.
Rotfylling

Rotfylling (endodonti) er en odontologisk behandlingsmetode som innebærer at pulpa (nerven) i tannroten fjernes.
Hitra Herregård

Hitra Herregård ligger på Ansnes i Hitra kommune, Sør-Trøndelag.
Familien som opprinnelig bodde på gården het Grøntvedt, best kjent for brødrene Sivert Grøntvedt og Ragnar Grøntvedt som var blant gründere som skapte den norske oppdrettsindustrien.
Tåtten om Torvald Tasalde

Tåtten om Torvald Tasalde (norrønt Þorvalds þáttr tasalda) er en tått, en kort islendingesaga fra 1300-tallet. Historien foregår i Norge ca år 995-1000 og handler om islendingen Torvald, som bistår kong Olav Tryggvason i kristningsarbeidet.
Torvald blir sendt av kongen til bonden Bård Digre i Oppland, for å overtale ham til å motta kristentroen. Torvald blir møtt av en horde underjordiske, og blir nesten skremt bort, men vinner til slutt en brytekamp mot Bård, fordi Torvald har bundet fast en lapp med hellig tekst på brystet, under klærne.
Teksten er kjent fra håndskriftet Flateyjarbók. Oversatt til nynorsk som Tåtten om Torvald Tasalde ved Lars S. Vikør, 2014.
Old Soar Manor

Old Soar Manor er en liten herregård fra det 12. århundre nær Borough Green i Kent i England.
Den forvaltes av English Heritage, men eies og vedlikeholdes av National Trust.
Stiftelsen ASTA

Arkivtjenester

Stiftelsen tilbyr arkivtjenester til både privat og offentlig sektor, som kartlegging, ordning, arkivdanning og klargjøring av arkiver for avlevering til depot.

Asta 5

Stiftelsen utviklet i 1994 programvaren Asta som er et elektronisk system for registrering av historiske arkiver. Asta er nå standard registreringssystem for depoter og andre institusjoner som oppbevarer arkiv. Den siste versjonen av programmet er 5.4.

Arkivportalen

Stiftelsen utviklet Arkivportalen i 2010. Arkivportalen.no er en nettbasert søketjeneste for arkiver på tvers av depotinstitusjoner. Arkivene publiseres fra programmet Asta 5.
Arkivportalen inngår i en nasjonal, norsk strategi for formidling av kulturmateriale. Sammen med tjenester som Digitalt museum og biblioteksystemene skal det leveres data til to sentrale søketjenester: Norvegiana, som er en nasjonal søketjeneste som gir brukerne mulighet til å søke på tvers av alle kildeleverandører i Norge; og Europeana, som er en tilsvarende tjeneste på europeisk nivå.

Asta Mapper

Stiftelsen har utviklet verktøyet Asta Mapper for uttrekk fra elektroniske arkivbaser og overføring av både dokumenter og kataloger til godkjent arkivformat.

Historikk og formål

Stiftelsen Asta ble opprettet 18. september 1995 av Arkivforbundet (tidligere navn LLP - Landslaget for lokal- og privatarkiv) i samarbeid med Riksarkivaren.
Stiftelsens overordnede formål er å fremme standardisering, kvalitetssikring og tilgjengeliggjøring av informasjon om arkivbestanden i offentlige og private virksomheter. Dette skjer ved hjelp av informasjonssystemet Asta 5, Arkivportalen, Asta Mapper og ved å levere konsulenttjenester innenfor praktisk arkivarbeid.
Stiftelsen mottar årlig støtte fra Kultur- og kirkedepartementet til utviklingen av programvaren. Norsk kulturråd er også en viktig støttespiller i utviklingen av programvaren Asta og Arkivportalen.no.
Hans Hækkerup

Liv og virke

Hækkerup ble i 1973 cand.polit. ved Københavns Universitet. Han ble første gang fast medlem av Folketinget i 1979 og satt til 1981. I 1984 ble han på nytt valg til Folketinget og satt denne gang til 2001. I 1993 ble han forsvarsminister i Poul Nyrup Rasmussens første regjering, en posisjon han beholdt i Rasmussens andre, tredje og fjerde regjering.
Fra 13. januar til 31. desember 2001 var han FNs generalsekretærs spesialrepresentant for Kosovo og sjef for FNs administrasjon i provinsen (UNMIK). Han trakk seg fra stillingen etter at de første frie valgene ble avholdt.
Hans Hækkerup var sønn av Per Hækkerup og Grete Hækkerup, samt nevø av Hans Erling Hækkerup, alle framtredende sosialdemokratiske politikere.
Tromsø IL og Bodø/Glimt

Dobbel- og trippel-seier

Fire ganger har samme lag vunnet begge kampene i serien samme år. 
Første gang var i 1975 da Bodø/Glimt først vant 3-1 borte, deretter 3-2 hjemme. De vant også cupkampen mot Tromsø samme år med 4-0.
Det var ikke før i 1996 at et av lagene klarte å gjenta prestasjonen. Denne gang var det Tromsø som først vant hjemme 2-1, og senere borte 3-1. Tromsø vant også cupfinalen samme år, 2-1 mot nettopp Bodø/Glimt, og klarte dermed å gjengjelde Glimt's trippelseier fra 1975.
I 1999 vant Tromsø begge seriekampene, 5-1 hjemme og 3-1 borte. Det samme gjentok seg året etter, da Tromsø vant 4-1 både hjemme og borte.  Lagene møttes ikke i cupen disse to årene.